KOMISIJOS REGLAMENTAS (EB) Nr. 1042/2005
2005 m. birželio 29 d.
iš dalies keičiantis Reglamentą (EB) Nr. 2869/95 dėl Vidaus rinkos derinimo tarnybai (prekių ženklams ir pramoniniam dizainui) mokamų mokesčių
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 20 d. Tarybos reglamentą (EB) Nr. 40/94 (1) dėl Bendrijos prekių ženklo, ypač į jo 139 straipsnį,
kadangi:
(1)
Remiantis Reglamentu (EB) Nr. 40/94, įgyvendintu 1995 m. gruodžio 13 d. Komisijos reglamentu (EB) Nr. 2868/95, skirtu įgyvendinti Tarybos reglamentą (EB) Nr. 40/94 dėl Bendrijos prekių ženklo (2) būtina nustatyti papildomus mokesčius už paieškos ataskaitas, prekių ženklo paraiškos arba registracijos padalijimą bei procedūrų pratęsimą. Todėl reikia nustatyti tokių naujų mokesčių dydžius.
(2)
Nuo 2008 m. kovo 10 d., kaip numatyta Tarybos reglamento (EB) Nr. 422/2004 2 straipsnio 2 dalyje, paieškos režimas tampa neprivalomu. Nuo tos datos turi būti imamas papildomas mokestis už nacionalines paieškos ataskaitas.
(3)
Todėl būtina atitinkamai iš dalies pakeisti Komisijos reglamentą (EB) Nr. 2869/95 (3).
(4)
Šiame Reglamente numatytos priemonės atitinka Mokesčių įgyvendinimo taisyklių ir Vidaus rinkos derinimo tarnybos (prekių ženklams ir pramoniniam dizainui) Apeliacinės tarybos procedūrų taisyklių komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2869/95 iš dalies keičiamas taip:
1)
2 straipsnyje pateikta lentelė iš dalies keičiama taip:
a)
Įterpiamas toks 1a punktas.
„1a.
Paieškos mokestis
a)
už paraišką Bendrijos prekių ženklui (39 straipsnio 2 dalis, 4 taisyklės c punktas)
b)
už tarptautinę registraciją, kai yra nurodyta Europos bendrija (39 straipsnio 2 dalis ir 150 straipsnio 2 dalis, 10 taisyklės 2 dalis)
12 eurų suma, padauginta iš centrinių pramoninės nuosavybės tarnybų skaičiaus, nurodyto Reglamento 39 straipsnio 2 dalyje; šią sumą ir tolesnius pakeitimus tarnyba paskelbs Oficialiajame leidinyje.“
b)
6 punktas išbraukiamas.
c)
13 punkte žodžiai „Mokestis už kiekvieną prekių ir paslaugų klasę, viršijančią tris, individualiam ženklui“ keičiami žodžiais „Mokestis už kiekvienos prekių ir paslaugų klasės, viršijančios tris, galiojimo pratęsimą individualiam ženklui“.
d)
15 punkte žodžiai „Mokestis už kiekvieną prekių ir paslaugų klasę, viršijančią tris, kolektyviniam ženklui“ keičiami žodžiais „Mokestis už kiekvienos prekių ir paslaugų klasės, viršijančios tris, galiojimo pratęsimą kolektyviniam ženklui“.
e)
19 punkte žodžiai „Mokestis už restitutio in integrum“ keičiami žodžiais „Mokestis už paraiškos restitutio in integrum padavimą“.
f)
20 punkte žodžiai „Mokestis už prašymą pakeisti ženklą į paraišką nacionaliniam prekės ženklui“ keičiami žodžiais „Mokestis už prašymo pakeisti ženklą į paraišką nacionaliniam prekių ženklui padavimą“.
g)
21 ir 22 punktai keičiami taip:
„21.
Mokestis už procedūrų pratęsimą (78 straipsnio a punkto 1 dalis)
400
22.
Mokestis už įregistruoto Bendrijos prekių ženklo (48 straipsnio a punkto 4 dalis) arba paraiškos Bendrijos prekių ženklui (44a straipsnio 4 dalis) padalijimo paskelbimą:
250“
h)
23 punkte įvadinė frazė keičiama taip: „Mokestis už paraiškos licencijos ar kitų teisių į įregistruotą Bendrijos prekių ženklą registracijai (157 straipsnio 2 dalies 5 punktas, 33 taisyklės 1 dalis) arba paraiškos Bendrijos prekių ženklui (157 straipsnio 2 dalies 6 punktas, 33 taisyklės 4 dalis) padavimą:“.
i)
29 punkte panaikinama tokia eilutė:
„papildomai už kiekvieną puslapį, viršijantį 10
1“
2)
13 straipsnio 3 dalis keičiama taip:
„3. Grąžinimas turi būti vykdomas, kai tik yra padarytas pranešimas Tarptautiniam biurui, kaip numatyta Reglamento (EB) Nr. 2868/95 113 taisyklės 2 dalies b ir c punktuose arba 115 taisyklės 5 dalies b ir c punktuose bei 6 dalyje“.
2 straipsnis
1. Šis Reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
2. 1 straipsnio 1 dalies a punktas taikomas nuo 2008 m. kovo 10 d.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 29 d.